Назоў Беларусь (Белая Русь), які з'явіўся на картах не пазней, чым Літва, але не меў такой грунтоўнай геаграфічнай прывязкі, праілюстраваны ў адпаведным раздзеле. Карты ж Еўропы дазваляюць прасачыць праз стагоддзі трансфармацыю межаў паспалітай дзяржавы ва ўяўленні еўрапейскіх картографаў. Прыведзеная нізка карт коратка ілюструе драматычнае знікненне Літвы ў сярэдневечным значэнні і паступовае фармаванне межаў сучаснае Беларусі. У такім аспекце карты Еўропы маглі б быць запатрабаваным аб'ектам калекцыянавання на нашай культурнай прасторы.